El Reial decret 147/1993, de 29 de gener, regula les condicions sanitàries de producció i comercialització de carns fresques destinades al consum humà procedents d'animals domèstics de les espècies bovina, porcina, ovina, caprina i equina.
Així mateix, al Reial decret 2087/1994, de 20 d'octubre, s'estableixen les condicions sanitàries de producció i comercialització de carns fresques d'aus de corral i al Reial decret 1543/1994, de 8 de juliol, es regulen els requisits sanitaris i de policia sanitària aplicables a la producció i a la comercialització de carn de conill domèstic i de caça de granja.
En aquestes normes es preveu que la inspecció del bestiar i les seves carns i el control sanitari dels escorxadors, sales d'especejament i magatzems frigorífics és responsabilitat dels serveis veterinaris oficials.
També es preveu que els veterinaris oficials, per portar a terme les seves funcions, podran rebre suport del personal especialment format a l'efecte, d'acord amb les condicions reglamentàriament establertes.
Amb la finalitat de millorar i modernitzar la inspecció i el control sanitari de la carn de les espècies incloses en l'àmbit d'aplicació del Reial decret 147/1993, precitat, es va aprovar el Decret 319/2000, de 27 de setembre, pel qual es regulen les funcions i les condicions de formació i d'habilitació dels auxiliars d'inspecció veterinària (DOGC núm. 3242, de 10.10.2000).
Aquesta norma ha tingut per objecte desenvolupar i implantar a Catalunya la figura dels auxiliars d'inspecció veterinària als escorxadors de boví, porcí, oví, cabrum i equí per tal que, com a la majoria de països de la Unió Europea, donin suport als veterinaris oficials en les inspeccions ante mortem i post mortem i, si s'escau, en el control sanitari de les carns especejades o emmagatzemades i en la inspecció i el control dels escorxadors, sales d'especejament i magatzems frigorífics.
De conformitat amb el previst a les disposicions abans esmentades, l'experiència assolida des de l'entrada en vigor del Decret 319/2000, de 27 de setembre, fa palesa la necessitat d'ampliar la regulació del personal de suport a la inspecció veterinària oficial dels sectors de producció i comercialització de carns fresques.
Aquesta ampliació es concreta, d'una banda, en l'extensió de la possibilitat que escorxadors, sales d'especejament i magatzems frigorífics de carn d'aus de corral, conills i caça de granja disposin d'auxiliars d'inspecció veterinària habilitats, i de l'altra, en la regulació de la figura de l'assistent d'inspecció veterinària, amb funcions limitades en l'àmbit de la inspecció post mortem, en escorxadors de carn d'aus de corral, conills i caça de granja, prèviament autoritzats a l'efecte.
Per dur a terme correctament les esmentades tasques de suport a la inspecció, és previst que el personal auxiliar i assistent hagi d'acreditar uns coneixements teòrics i pràctics en les matèries relacionades amb la inspecció veterinària i en les tasques que han de desenvolupar, que són objecte de regulació en els annexos del Decret.
Per tot el que s'ha exposat, d'acord amb el que disposen els articles 61 i 62 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller de Sanitat i Seguretat Social, i amb la deliberació prèvia del Govern,
Aquest Decret regula les funcions i les condicions de formació, d'habilitació i d'autorització del personal de suport a la inspecció veterinària a escorxadors, sales d'especejament i magatzems frigorífics, així com la seva dependència funcional.
Als efectes d'aquest Decret es defineixen els conceptes següents:
Escorxador: establiment autoritzat per al sacrifici i la producció de carns d'acord amb l'establert al Reial decret 147/1993, de 29 de gener, al Reial decret 2087/1994, de 20 d'octubre, i al Reial decret 1543/1994, de 8 de juliol.
Sala d'especejament: establiment autoritzat per a l'especejament de carns d'acord amb l'establert al Reial decret 147/1993, de 29 de gener, al Reial decret 2087/1994, de 20 d'octubre, i al Reial decret 1543/1994, de 8 de juliol.
Magatzem frigorífic: establiment autoritzat per a l'emmagatzematge de carns d'acord amb l'establert al Reial decret 147/1993, de 29 de gener, al Reial decret 2087/1994, de 20 d'octubre, i al Reial decret 1543/1994, de 8 de juliol.
Veterinari/veterinària oficial: els veterinaris i les veterinàries dependents de l'Administració sanitària.
Personal auxiliar d'inspecció veterinària: personal habilitat pel director o directora general de Salut Pública del Departament de Sanitat i Seguretat Social per realitzar les funcions previstes en l'article 3 d'aquest Decret.
Personal assistent d'inspecció veterinària: personal que realitza les operacions previstes en l'article 7 d'aquest Decret en escorxadors d'aus de corral, conill domèstic i caça de granja específicament autoritzats pel director o directora general de Salut Pública.
Personal de suport a la inspecció veterinària: auxiliars d'inspecció veterinària i assistents d'inspecció veterinària, tal com es defineixen en aquest article.
Inspecció ante mortem: inspecció sanitària dels animals vius, que es porta a terme abans del seu sacrifici per al consum humà.
Inspecció post mortem: inspecció sanitària de les parts de l'animal que es realitza després del sacrifici i abans de destinar-les al consum humà.
Funcions del personal auxiliar d'inspecció veterinària
3.1 Els veterinaris i les veterinàries oficials dels escorxadors poden rebre el suport d'auxiliars d'inspecció veterinària en les tasques següents:
a) La inspecció ante mortem: la funció del personal auxiliar consisteix en una primera observació dels animals i a ajudar en tasques purament pràctiques.
b) La inspecció post mortem, sempre que el veterinari o la veterinària oficial estigui en condicions d'exercir una vigilància real in situ del treball d'aquest personal de suport.
3.2 Els veterinaris i les veterinàries oficials poden, també, rebre suport d'auxiliars d'inspecció en escorxadors, sales d'especejament i magatzems frigorífics, per al desenvolupament de les tasques següents:
b) La inspecció i el control dels escorxadors, sales d'especejament i magatzems frigorífics.
3.3 Per al desenvolupament de les funcions que aquest Decret atribueix al personal auxiliar d'inspecció és necessària l'habilitació prèvia del director o directora general de Salut Pública del Departament de Sanitat i Seguretat Social.
Habilitació del personal auxiliar d'inspecció veterinària
4.1 El procediment per a l'obtenció de l'habilitació per part del director o directora general de Salut Pública s'inicia a instància de la persona interessada, que, a aquests efectes, adreça la corresponent sol·licitud acompanyada de la documentació següent:
a) Certificat acreditatiu de la superació de la formació teòrica i pràctica a què es refereix l'article 6 d'aquest Decret.
b) Justificació documental de l'existència d'un compromís de contractació per a l'exercici de les funcions d'auxiliar d'inspecció veterinària.
4.2 L'extinció de la relació contractual, que s'ha de comunicar a la Direcció General de Salut Pública, comporta l'extinció automàtica de l'habilitació.
Així mateix, l'habilitació pot ser resolta quan, amb la comprovació prèvia, es constati que no es realitzen correctament les tasques que preveu aquest Decret, o quan s'hagi produït un incompliment de les prescripcions relacionades amb el personal auxiliar d'inspecció veterinària, previstes en aquest Decret o en les normes que regulen les condicions sanitàries aplicables a la producció i comercialització de carns.
Dependència funcional del personal auxiliar d'inspecció veterinària
El personal auxiliar d'inspecció veterinària no depèn de l'escorxador, sala d'especejament o magatzem frigorífic on presta els seus serveis i s'integra en equips d'inspecció, sota l'autoritat, la responsabilitat i el control dels veterinaris i les veterinàries oficials.
Formació del personal auxiliar d'inspecció veterinària
6.1 Per al desenvolupament de les funcions previstes a l'apartat 1 de l'article 3, el personal auxiliar d'inspecció veterinària ha de disposar de formació teòrica homologada d'acord amb el previst en l'article 11, i de formació pràctica en els termes d'aquest Decret.
La formació pràctica s'ha de dur a terme en escorxadors, sota el control dels veterinaris i les veterinàries oficials.
El programa formatiu s'ha d'ajustar als continguts teòrics i pràctics que es detallen en els annexos 1 o 2 d'aquest Decret, en funció de la tipologia de l'escorxador on s'hagin de prestar serveis.
6.2 Per portar a terme les tasques previstes a l'apartat 2 de l'article 3, el personal auxiliar ha de rebre una formació específica, la durada i el contingut de la qual es determinarà mitjançant Ordre de la persona titular del Departament de Sanitat i Seguretat Social.
La formació pràctica que s'estableixi es podrà dur a terme en escorxadors, sales de desfer, magatzems frigorífics i altres llocs d'inspecció de carns fresques.
6.3 Correspon al Departament de Sanitat i Seguretat Social l'avaluació de les habilitats i dels coneixements associats als continguts formatius teòrics i d'aprenentatge pràctic a què fa referència aquest article, mitjançant les proves que s'organitzin a l'efecte.
Funcions del personal assistent d'inspecció veterinària
7.1 Els escorxadors d'aus de corral, conill domèstic i caça de granja poden assignar personal de l'empresa com a assistents d'inspecció veterinària, per donar suport a les operacions següents, sota el control directe del veterinari o veterinària oficial:
a) Examen visual i, en cas necessari, palpació i incisió de la superfície de la canal, inclòs el cap i les potes quan aquestes estiguin destinades al consum humà, de les vísceres i de la cavitat de la canal.
b) Examen de les anomalies de consistència, color i olor de les canals, així com de les anomalies importants derivades de les operacions de sacrifici.
7.2 Per al desenvolupament de les funcions previstes a l'apartat anterior per part de personal assistent d'inspecció veterinària, l'escorxador ha de disposar d'una autorització específica emesa pel director o directora general de Salut Pública del Departament de Sanitat i Seguretat Social.
Autorització per disposar de personal assistent d'inspecció veterinària
8.1 L'autorització per disposar de personal assistent d'inspecció veterinària s'emet a instància de l'escorxador interessat, que, a aquests efectes, ha d'adreçar a la Direcció General de Salut Pública del Departament de Sanitat i Seguretat Social, la corresponent sol·licitud acompanyada de la documentació següent:
a) Previsió del nombre mínim d'assistents que es destinaran a la realització d'aquestes tasques.
b) Compromís de mantenir a disposició del veterinari o veterinària oficial de l'escorxador el nombre mínim d'assistents previst.
8.2 El personal assistent d'inspecció veterinària haurà d'haver realitzat amb aprofitament la formació a què es refereix l'article 10 d'aquest Decret.
8.3 L'autorització pot ser resolta pel director o directora general de Salut Pública quan, amb la comprovació prèvia, es constati que no es realitzen correctament les tasques que preveu aquest Decret, o que s'ha produït un incompliment de les prescripcions relacionades amb el personal assistent previstes en aquest Decret o en les normes que regulen les condicions sanitàries aplicables a la producció i comercialització de carn d'aus de corral, conills i caça de granja.
Dependència funcional del personal assistent d'inspecció veterinària
El personal assistent d'inspecció veterinària realitza les seves funcions sota la responsabilitat i el control directe del veterinari o veterinària oficial.
Formació del personal assistent d'inspecció veterinària
El personal assistent d'inspecció veterinària ha de disposar de formació teòrica homologada d'acord amb l'article 11 d'aquest Decret, i de formació pràctica en els termes d'aquest Decret.
La formació pràctica s'ha de dur a terme en els escorxadors i sota el control dels veterinaris i les veterinàries oficials.
El programa formatiu s'ha d'ajustar als continguts teòrics i pràctics que es detallen a l'annex 3 d'aquest Decret.
11.1 Els programes de formació per al personal de suport a la inspecció veterinària estan subjectes a homologació per part de l'Institut d'Estudis de la Salut, amb l'informe previ del director o la directora general de Salut Pública del Departament de Sanitat i Seguretat Social.
11.2 Correspon al director o la directora de l'Institut d'Estudis de la Salut resoldre els expedients d'homologació dels cursos de formació.
11.3 La sol·licitud d'homologació d'aquests programes de formació s'ha d'adreçar, per part de l'organisme o entitat organitzadora, a l'Institut d'Estudis de la Salut, acompanyada d'una memòria que ha d'incloure les dades següents:
b) Programa dels cursos, especificant-hi les unitats didàctiques amb el corresponent nombre d'hores.
d) Descripció succinta dels centres on s'impartiran les classes.
e) Compromís de comunicar al Departament de Sanitat i Seguretat Social el lloc on s'hagin d'impartir les classes en cada edició del curs, i les dates.
11.4 El Departament de Sanitat i Seguretat Social podrà supervisar que les activitats de formació es realitzin conforme al previst en aquest Decret.
L'Institut d'Estudis de la Salut, amb l'informe previ del director o directora general de Salut Pública del Departament de Sanitat i Seguretat Social, determinarà les equivalències entre els continguts formatius teòrics per a auxiliars i/o assistents d'inspecció veterinària que s'estableixen en aquest Decret i els continguts dels currículums del cicle formatiu de grau mitjà d'escorxador i carnisseria-xarcuteria als efectes convalidadors que corresponguin com, també, d'altres cicles formatius de caràcter reglat susceptibles de convalidació.
Es deroga el Decret 319/2000, de 27 de setembre, pel qual es regulen les funcions i les condicions de formació dels auxiliars d'inspecció veterinària.
Disposicions finals.1 Es faculta la persona titular del Departament de Sanitat i Seguretat Social per adoptar, en l'àmbit de les seves competències de la Generalitat de Catalunya, les mesures necessàries per a l'aplicació d'aquest Decret..2 Aquest Decret entrarà en vigor l'endemà de la seva publicació al Diari Oficial de la Generalitat de Catalunya.
Continguts docents dels mòduls de formació per a auxiliars d'inspecció veterinària en escorxadors de boví, porcí, oví, cabrum, equí i altres mamífers biungulats productors de carns
Curs teòric de 200 hores com a mínim adaptat a les particularitats de les espècies bovina, porcina, ovina, cabruna, equina, altres mamífers biungulats productors de carns i als establiments on es sacrifiquen.
Mòdul 1 (100 hores): nocions d'anatomia, fisiologia, patologia i anatomia patològica dels animals sacrificats
Principals malalties parasitàries en animals d'abastament amb especial referència a la triquinosi.
Detecció d'anormalitats en els moviments de l'animal viu.
Mòdul 2 (95 hores): nocions d'higiene, en particular, d'higiene del sacrifici.
Normes de caràcter específic que regulen la producció de carns.
Normativa sanitària que regula el transport de bestiar a l'escorxador.
Recepció i estabulació dels animals.
Normes aplicables en les fases de recepció i estabulació de bestiar.
Comunicació als serveis veterinaris de l'entrada del bestiar i de les incidències observades.
Observació de l'animal viu: moviment, comportament.
Supervisió de la identificació.
Aïllament dels animals amb signes d'alteració.
Sistemes de correlació de les carns amb el bestiar i l'explotació ramadera.
Obtenció de mostres per a la investigació de triquina.
Inspecció ante mortem: observació del comportament i del moviment.
Tècniques de subjecció del bestiar en el suport a la inspecció.
Manipulació de les carns dictaminades no aptes per al consum.
Determinació de la presència de triquines.
Continguts docents dels mòduls de formació per a auxiliars d'inspecció veterinària en escorxadors d'aus, conills i caça de granja.
Curs teòric de 200 hores com a mínim adaptat a les particularitats de les aus, els conills i caça de granja i dels establiments on se sacrifiquen.
Mòdul 1 (100 hores): nocions d'anatomia, fisiologia, patologia i anatomia patològica d'aus, conills i caça de granja.
Principals malalties parasitàries.
Detecció d'anormalitats en l'animal viu.
Mòdul 2 (95 hores): nocions d'higiene, en particular, d'higiene del sacrifici d'aus, conills i caça de granja.
Coneixement dels mètodes i dels procediments de sacrifici i d'inspecció en aus, conills i caça de granja.
Normes de caràcter específic que regulen la producció de carns d'aus i conills.
Normativa sanitària que regula el transport dels animals a l'escorxador.
Recepció i conducció dels animals.
Normes aplicables en les fases de recepció i conducció dels animals.
Comunicació als serveis veterinaris de l'entrada d'animals i de les incidències observades.
Supervisió de la identificació i/o aïllament dels animals amb signes d'alteració.
Sistemes de correlació de les carns amb els animals i l'explotació ramadera.
Tècniques de subjecció dels animals en el suport a la inspecció.
Manipulació de les carns no aptes per al consum.
Continguts docents dels mòduls de formació per a assistents de la inspecció veterinària post mortem en escorxadors d'aus, conills i caça de granja.
Curs teòric, de 20 hores com a mínim, que inclogui els següents punts:
Mòdul 1 (12 hores): nocions d'anatomia, fisiologia, patologia i anatomia patològica dels animals sacrificats.
Mòdul 2 (8 hores): nocions d'higiene, en particular, d'higiene del sacrifici.
Coneixement de les lleis, dels reglaments i les disposicions administratives relacionades amb l'exercici de la seva activitat.
Un mínim de 20 hores pràctiques sota el control d'un veterinari oficial, que hauran d'incloure:
Inspecció post mortem en un escorxador.
Identificació de parts d'animals sacrificats afectades per alteracions.